નવી દિલ્હી : રાષ્ટ્રપતિ પ્રણવ મુખરજીએ ૬૯માં સ્વતંત્રતા દિવસની પૂર્વ સંધ્યાએ તમામ ભારતીયો સશસ્ત્ર દળો, અર્ધલશ્કરી દળો અને આંતરિક સલામતિ દળોને અભિનંદન પાઠવ્યા હતા.તેમણે જણાવ્યું હતું કે ૧૫મી ઓગસ્ટે ૧૯૪૭ના દિવસે આપણે રાજકીય આઝાદી જીત્યા હતા. આધુનિક ભારતનો જન્મ એ ઐતિહાસિક ખુશીની ક્ષણ હતી. પરંતુ તે સમગ્ર દેશમાં અકલ્પનીય યાતનાના રક્તથી પણ રંગાયેલી હતી. બ્રિટીશ શાસન સામેના લાંબા સંઘર્ષના અથાગ પ્રયાસો દરમિયાન જાળવી રખાયેલા આદર્શો અને દૃઢ નિર્ધાર તંગદિલી હેઠળ હતા.